אוניברסיטת פרינסטון

אוניברסיטת פרינסטון (באנגלית: Princeton University) היא אוניברסיטת מחקר פרטית מליגת הקיסוס בפרינסטון, ניו ג'רזי. היא המוסד הרביעי הוותיק ביותר להשכלה גבוהה בארצות הברית, ולרוב מדורגת בין האוניברסיטאות הטובות והיוקרתיות בעולם. אוניברסיטת פרינסטון נוסדה בשנת 1746 בשם The College of New Jersey והייתה ממוקמת בעיר אליזבת שבניו ג'רזי. האוניברסיטה עברה לעיירה פרינסטון בשנת 1756. היא הפכה לאוניברסיטה רשמית בשנת 1896, וכתוצאה ושינתה את שמה הרשמי לאוניברסיטת פרינסטון, בשנת 1896. בימיה הראשונים, האוניברסיטה הייתה פרסביטריאנית (פלג נוצרי). כיום האוניברסיטה היא אינה דתית, ואין לה דרישות דתיות מהסטודנטים. פרינסטון לא קיבלה נשים ללימודים עד 1969. ובניגוד לאוניברסיטאות אחרות מסוגה, כמו אוניברסיטת הרווארד ואוניברסיטת קולומביה, לא היה לה גם קולג' צמוד המיועד לנשים. רוב הסטודנטים באוניברסיטת פרינסטון לומדים לקראת תואר ראשון. אוניברסיטת פרינסטון היא האוניברסיטה העשירה בעולם פר-סטודנט. פרינסטון נחשבת כאחת האוניברסיטאות היוקרתיות בעולם, וכך לדוגמה היא מדורגת על ידי פורבס ועל ידי U.S. News & World Report כקולג' הטוב ביותר בארצות הברית. הביקוש ללמוד בפרינסטון הוא רב, וכמו אוניברסיטאות אחרות בליגת הקיסוס היא עורכת סינון רב בין המועמדים ללימודים. אחוז הקבלה בשנת 2019–2020 לתואר ראשון (שמיועדים לסיים לימודים ב־2024) עמד על 5.8%. עלות שנת לימודים לתואר ראשון ב־2020–2021 עמדה על כ־$77,690. לאוניברסיטה מספר מתחמים. הקמפוס המרכזי שוכן על שטח של כ־2,000 דונם וממוקם במרכז העיר פרינסטון. קמפוס ג'יימס פורסטל שוכן בין העיירה פלינסבורו (אנ') ובין דרום ברונסוויק (אנ'). בנוסף, בבעלות האוניברסיטה מספר נכסים במערב וינדזור (אנ'). הבניין הראשון בקמפוס היה אולם נסאו (אנ'), שבנייתו הושלמה ב־1756. הקמפוס התפתח בהדרגה סביב לאולם נסאו במהלך המאה ה־19. הבניינים בקמפוס בנויים במספר סגנונות שונים ובהם סגנון גותי-ויקטוריאני ונאו-רומנסקית (אנ') שנבנו במהלך תקופת התחייה הגותית, וסגנון גותי-קולגיאלי (אנ'), שהפך סטנדרט הבניה מסוף המאה ה־19. כנסיית אוניברסיטת פרינסטון (אנ') ממוקמת במרכז הקמפוס, גובהה מגיע ל־32 מטרים והיא מכילה כ־2000 מקומות ישיבה. בניית הכנסייה נערכה בין 1924 ל־1928 בעלות של 2.3 מיליון דולר (כ־30 מיליון דולר במונחי 2012). בעת בנייתה הייתה כנסיית האוניברסיטה הגדולה בעולם. בין 2000 ל־2002 נערך שיפוץ בכנסייה בעלות כוללת של 10 מיליון דולר. בשנת 1882 נחנך בקמפוס מוזיאון אמנות, המכיל כיום כ־72 אלף פריטים מאוספים שונים המתמקדים באזורי המזרח התיכון, מערב אירופה, סין, ארצות הברית ואמריקה הלטינית. בצידו הדרומי גובל הקמפוס באגם קרנגי (אנ'), אגם מעשה ידי אדם הקרוי על־שם אנדרו קרנגי. קרנגי מימן את בניית המאגר לבקשתו של בוגר פרינסטון, בתקווה שספורט החתירה יחליף את עיסוק הסטודנטים בפוטבול, אותו החשיב לספורט "שאינו ג'נטלמני". בית הספר לאדריכלות (אנ') (1919) בית הספר להנדסה ומדעים יישומיים (אנ') (1921) בית הספר ליחסים ציבוריים ובין-לאומיים (אנ') (1930) מרכז בנדהיים למימון (אנ') (1997) האוניברסיטה מבטיחה דיור לסטודנטים במשך כל תקופת הלימודים, כאשר יותר מ־98% מהסטודטים מתגוררים בשישה קולג'ים למגורים: הקולג' הראשון (אנ') (1957) רוקפלר קולג' (אנ') (1982) מתיי קולג' (אנ') (1983) בוטלר קולג' (אנ') (1983) פורבס קולג' (אנ') (1984) ויטמן קולג' (אנ') (2007). בוגרי אוניברסיטת פרינסטון מדיה וקבצים בנושא אוניברסיטת פרינסטון בוויקישיתוף אתר האינטרנט הרשמי של אוניברסיטת פרינסטון (באנגלית) אוניברסיטת פרינסטון, ברשת החברתית פייסבוק אוניברסיטת פרינסטון, ברשת החברתית אקס (טוויטר) אוניברסיטת פרינסטון, ברשת החברתית אינסטגרם אוניברסיטת פרינסטון, ברשת החברתית LinkedIn אוניברסיטת פרינסטון, סרטונים בערוץ היוטיוב אוניברסיטת פרינסטון, ברשת החברתית Goodreads אוניברסיטת פרינסטון, באתר אנציקלופדיה בריטניקה (באנגלית) דירוג המכללות של פורבס דירוג המכללות של U.S. News & World Report Philanthropy 101: Scourge of Campus